TransAsia ​​ພົບ​ປະກັບ ​ຄອບຄົວພວກເຄາະ​ຮ້າຍ ເພື່ອ​ສົນທະນາ​ເລື້ອງການ​ຊົດ​ເຊີຍ
ໂຄສົກ​ຂອງ​ສາຍ​ການບິນ ກ່າວ​ວ່າ TransAsia ຈະ​ຈ່າຍ​ຄ່າເສຍຫາຍ ປະ​ມານ 38,000 ດອນ​ລາ ຕໍ່ຜູ້​ເຄາະຮ້າຍຄົນ​ໜຶ່ງ ​ເພື່ອ​ໃຊ້​ຈ່າຍໃນ​ການ​ຊາ​ປາ​ນະ​ກິດ​ສົບ.
ໃນວັນອາທິດມື້ນີ້ ຜູ້ຕາງໜ້າສາຍການບິນ TransAsia ໄດ້ພົບປະ ກັບ ບັນດາຄອບຄົວຂອງພວກເຄາະຮ້າຍ ຈາກອຸບັດເຫດເຮືອບິນ ຕົກໃນໄຕ້ຫວັນ ເມື່ອອາທິດແລ້ວນີ້ ເພື່ອສົນທະນາເລື້ອງການ ຊົດເຊີຍ ໂຄສົກຂອງສາຍການບິນ ກ່າວວ່າ TransAsia ຈະຈ່າຍຄ່າເສຍ ຫາຍ ປະມານ 38,000 ດອນລາ ຕໍ່ຄົນຜູ້ເຄາະຮ້າຍຄົນໜຶ່ງ ເພື່ອ ໃຊ້ຈ່າຍໃນການຊາປານະກິດສົບ ມີຢ່າງນ້ອຍ 40 ຄົນເສຍຊີວິດ ແລະ 15 ຄົນຖືກຊ່ອຍຊີວິດອອກ ມາໄດ້ ຈາກອຸບັດເຫດເຮືອບິນຕົກດັ່ງກ່າວ ຫຼາຍໆທີມກູ້ໄພ ກຳລັງ ຊອກຫາ ອີກ 3 ຄົນທີ່ຍັງຫາຍສາບສູນ ຢູ່ໃນແມ່ນ້ຳ Keelung ບັນດານັກບິນຂອງ TransAsia ຜູ້ທີ່ຂັບເຮືອບິນໝາກປິ່ນ ແບບດຽວກັນກັບເຮືອບິນທີ່ຕົກ ເມື່ອວັນພຸດຜ່ານມານັ້ນ ໄດ້ເລີ້ມທຳການສອບເສັງຄວາມຊຳນານຄືນໃໝ່ ໃນວັນເສົາວານນີ້ ຂະນະທີ່ບັນດານັກສືບສວນສອບສວນ ກວດເບິ່ງວ່າ ຄວາມຜິດພາດຂອງນັກບິນ ໄດ້ເປັນປັດໄຈເຮັດໃຫ້ຍົນຕົກຫຼືບໍ່? ສາຍການບິນ TransAsia ໄດ້ຍົກເລີກ 90 ຖ້ຽວບິນ ໃນໄລຍະ 3 ມື້ຂ້າງໜ້າ ເພື່ອອະນຸຍາດ ໃຫ້ບັນດານັກບິນ ຍົນລຸ້ນ 71 ATR ຂອງຕົນ ໄດ້ທຳການສອບເສັງຄືນໃໝ່ຕາມ ຂໍ້ບັງຄັບຂອງກົມການບິນພົນລະເຮືອນຂອງໄຕ້ຫວັນ ບັນດານັກສືບສວນສອບສວນ ກ່າວໃນວັນສຸກຜ່ານມາ ວ່າ ເຄື່ອງຈັກສອງໝາກປິ່ນ ຂອງ ເຮືອບິນລຳທີ່ຕົກ ບໍ່ສາມາດສະໜອງແຮງສົ່ງ ຢ່າງພຽງພໍ ເພື່ອໃຫ້ເຮືອບິນ ສາມາດບິນຂຶ້ນ ສູ່ລະດັບໄດ້ ຈຶ່ງສົ່ງຜົນໃຫ້ເຮືອບິນຕົກລົງໃສ່ແມ່ນ້ຳ ໃນເວລາບໍ່ດົນຫຼັງຈາກທີ່ໄດ້ບິນຂຶ້ນຈາກ ສະໜາມບິນ Songshan ໃນນະຄອນຫລວງ Taipei ເມື່ອຕອນເຊົ້າ ວັນພຸດທີ່ຜ່ານມາ ບັນດາເຈົ້າໜ້າທີ່ ຈາກສະພາຄວາມປອດໄພການບິນຂອງໄຕ້ຫວັນ ກ່າວຖະແຫລງຕໍ່ ກອງປະຊຸມນັກຂ່າວ ໃນວັນສຸກຜ່ານມາວ່າ ຫີບບັນທຶກສຽງ ແລະຂໍ້ມູນ ໄດ້ເປີດເຜີຍວ່າ ເຄື່ອງຈັກໝາກປິ່ນເບື້ອງຂວາໄດ້ຕາຍ 37 ວິນາທີ ຫຼັງຈາກທີ່ໄດ້ບິນຂຶ້ນ ຕໍ່ມາ ນັກບິນ ຄົນນຶ່ງ ຄົງໄດ້ຫລົງມອດເຄື່ອງຈັກໝາກປິ່ນເບື້ອງຊ້າຍລົງ ແລະຕໍ່ມາໄດ້ພະຍາຍາມ ທີ່ຈະ ຕິດຈັກຄືນ ແຕ່ເຮືອບິນໄດ້ຕົກກ່ອນທີ່ ພວກນັກບິນຈະສາມາດຕິດຈັກຄືນໄດ້ ໃນສຽງທີ່ ບັນທຶກໄວ້ໂດຍຫໍຄວບຄຸມການບິນ ຄຳເວົ້າຄັ້ງສຸດທ້າຍຂອງນັກບິນ ກ່ອນເຮືອບິນຈະ ຕົກນັ້ນ ແມ່ນວ່າ